               EUROPSKA KOMISIJA
            Bruxelles, 14.9.2015.
            COM(2015) 439 final
            2015/0199(NLE)
            Prijedlog
            ODLUKE VIJEĆA
            o sklapanju Sporazuma između Europske unije i Republike Perua o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               U Uredbi Vijeća (EZ) br. 539/2001
                  1
                navedene su treće zemlje čiji državljani pri prelasku vanjskih granica država članica moraju imati vizu i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama, osim Irske i Ujedinjene Kraljevine.

               Uredbom (EU) br. 509/2014 Europskog parlamenta i Vijeća
                  2
                izmijenjena je Uredba (EZ) br. 539/2001 tako što je 19 zemalja prebačeno u Prilog II., u kojem se nalazi popis trećih zemalja čiji su državljani izuzeti od obveze posjedovanja vize. Tih su 19 zemalja sljedeće: Dominika, Grenada, Kiribati, Kolumbija, Maršalovi Otoci, Mikronezija, Nauru, Palau, Peru, Salomonovi Otoci, Samoa, Sveta Lucija, Sveti Vincent i Grenadini, Timor-Leste, Tonga, Trinidad i Tobago, Tuvalu, Ujedinjeni Arapski Emirati i Vanuatu. Uz upućivanje na svaku od tih zemalja u Prilogu II. navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               Uredba (EU) br. 509/2014 donesena je 20. svibnja 2014. te je stupila na snagu 9. lipnja 2014. Prvi sporazumi o ukidanju viza potpisani su 6. svibnja 2015. (Ujedinjeni Arapski Emirati), 26. svibnja 2015. (Timor-Leste) i 28. svibnja 2015. (Dominika, Grenada, Samoa, Sveta Lucija, Sveti Vincent i Grenadini, Trinidad i Tobago te Vanuatu) i privremeno se primjenjuju od datuma potpisivanja do njihova stupanja na snagu.

               U skladu s uvodnom izjavom 5. Uredbe (EU) br. 509/2014 i zajedničkom izjavom izdanom u trenutku donošenja, na Kolumbiju i Peru primjenjivao se poseban postupak u okviru kojeg se zahtijevalo daljnje ocjenjivanje tih zemalja u odnosu na relevantne kriterije prije nego što Komisija Vijeću dostavi preporuke za odluke o odobrenju otvaranja pregovora o sporazumima o ukidanju viza s tim dvjema zemljama. U listopadu 2014. Komisija je donijela izvješće
                  3
                u kojem se daje široka ocjena stanja u Peruu u odnosu na kriterije navedene u članku 1. Uredbe (EZ) br. 539/2001 kako je izmijenjena Uredbom (EU) br. 509/2014, a usporedno s time doneseno je i izvješće o Kolumbiji
                  4
               . U izvješću su analizirani podaci i novosti u područjima migracije i mobilnosti (schengenske vize, zakonita migracija, nezakonita migracija, sigurnost putnih isprava i prijevare), kriminala i sigurnosti, gospodarstva, trgovine i turizma, vanjskih odnosa i ljudskih prava, regionalne usklađenosti i reciprociteta. Ocijenjeni su i scenariji rizika do kojih bi moglo doći nakon liberalizacije viznog režima. Komisija je zaključila da je znatno poboljšanje gospodarskog i društvenog stanja u Peruu posljednjih godina dovoljan razlog da se Peruancima odobri ulazak na područje država članica bez vize. Smatralo se da se rizici povezani s liberalizacijom viznog režima mogu svladati, među ostalim, pojačanom suradnjom pri vraćanju i pravilno provedenim graničnim kontrolama. Osim toga, sporazum o ukidanju viza sadržava potrebne zaštitne mjere za suspendiranje primjene sporazuma ili njegovo raskidanje ako to bude potrebno kako bi se izbjegli sigurnosni ili migracijski rizici za Uniju.

               U ožujku 2015. Komisija je Vijeću dostavila preporuku da je ovlasti za početak pregovora o sporazumima o ukidanju viza s Kolumbijom i Peruom
                  5
               . Vijeće je 19. svibnja 2015. Komisiji dostavilo pregovaračke smjernice. Pregovori s Peruom otvoreni su 20. svibnja 2015. u Bruxellesu. Tijekom tog sastanka mogao se revidirati cijeli tekst nacrta, predloženo je nekoliko izmjena i postignut je dogovor o svim aspektima. Narednih je dana dodana manja izmjena.

               Glavni su pregovarači parafirali sporazum 9. lipnja 2015. Službena svečanost održana je na marginama sastanka na vrhu EU-a i CELAC-a 10. lipnja 2015. Tekst sporazuma dostavljen je državama članicama 27. svibnja 2015., a dodatne informacije pružene su tijekom sastanka Radne skupine za vize u okviru Vijeća koji je održan 15. lipnja 2015.

               2.PRAVNA OSNOVA

               Sa strane Unije, pravna je osnova sporazuma članak 77. stavak 2. točka (a) Ugovora o funkcioniranju Europske unije (UFEU), u vezi s njegovim člankom 218.

               Priloženi prijedlog predstavlja pravni instrument za sklapanje sporazuma. Vijeće će odlučiti kvalificiranom većinom nakon što sporazum u ime Unije potpiše osoba koju je imenovalo predsjedništvo Vijeća te nakon dobivanja suglasnosti Europskog parlamenta u skladu s člankom 218. stavkom 6. drugim podstavkom točkom (a) UFEU-a.

               3.ISHOD PREGOVORA

               Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma o ukidanju viza prihvatljiv za Uniju.

               Njegov konačan sadržaj može se sažeti kako slijedi:

               Svrha

               Sporazumom se građanima Europske unije i građanima Perua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               Kako bi se osiguralo jednako postupanje prema svim građanima EU-a, u sporazum je uključena odredba prema kojoj Peru može suspendirati primjenu sporazuma ili ga raskinuti samo u odnosu na sve države članice Europske unije te da i Unija može suspendirati primjenu sporazuma ili ga raskinuti samo u odnosu na sve države članice.

               Posebni položaj Ujedinjene Kraljevine i Irske prikazan je u preambuli.

               Područje primjene

               Ukidanjem viza obuhvaćene su sve kategorije osoba (nositelji običnih, diplomatskih, službenih i posebnih putovnica) čija svrha putovanja ne uključuje obavljanje plaćene aktivnosti. Svaka država članica i Peru mogu za tu kategoriju uvesti obvezu posjedovanja vize za građane druge stranke u skladu s primjenjivim pravom Unije ili nacionalnim pravom. Kako bi se osigurala usklađena provedba, sporazumu je priložena zajednička izjava o tumačenju kategorije osoba koje putuju u svrhu obavljanja plaćene aktivnosti.

               Trajanje boravka

               Sporazumom se građanima Europske unije i građanima Perua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana. Zajednička izjava o tumačenju tog razdoblja od 90 dana u bilo kojem razdoblju od 180 dana priložena je sporazumu.

               Sporazumom se uzima u obzir položaj država članica koje još ne primjenjuju u cijelosti schengensku pravnu stečevinu. Sve dok nisu dio schengenskog prostora bez unutarnjih granica, ukidanjem viza državljani Perua stječu pravo boravka od 90 dana u bilo kojem razdoblju od 180 dana na području svake od tih država članica (trenutačno su to Bugarska, Hrvatska, Cipar i Rumunjska), neovisno o razdoblju izračunatom za cijeli schengenski prostor.

               Teritorijalna primjena

               Sporazum sadržava odredbe o njegovoj teritorijalnoj primjeni: u slučaju Francuske i Nizozemske, ukidanjem viza državljani Perua imali bi pravo na boravak samo na europskim područjima tih država članica.

               Izjave

               Osim prethodno spomenutih zajedničkih izjava, sporazumu su priložene još četiri zajedničke izjave:

               –o pridruživanju Norveške, Islanda, Švicarske i Lihtenštajna provedbi, primjeni i razvoju schengenske pravne stečevine,

               –o potpunom širenju informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska,

               –o uvođenju biometrijskih putovnica u Republici Peruu, uz izjavu da se Peru obvezuje da će najkasnije do 31. prosinca 2015. početi izdavati biometrijske putovnice te da neuvođenje biometrijskih putovnica do tog datuma predstavlja dovoljan razlog za suspendiranje primjene sporazuma, te

                  –o suradnji u području nezakonite migracije. Tom se izjavom podsjeća na obvezu u skladu s člankom 49. stavkom 3. Sporazuma o političkom dijalogu i suradnji između Unije i Andske zajednice u odnosu na ponovni prihvat njihovih nezakonitih migranata. Stranke će pomno pratiti tu obvezu i suglasne su sklopiti sporazum o ponovnom prihvatu na zahtjev bilo koje stranke, posebno u slučaju povećanja nezakonite migracije te u slučaju problema u pogledu ponovnog prihvata nezakonitih migranata. Ako zahtijevani sporazum o ponovnom prihvatu ne bude sklopljen, to će predstavljati dovoljan razlog za suspendiranje primjene sporazuma.

               4.ZAKLJUČAK

               Imajući na umu navedene rezultate, Komisija predlaže Vijeću da, nakon što dobije suglasnost Europskog parlamenta, odobri Sporazum između Europske unije i Perua o ukidanju viza za kratkotrajni boravak.

               2015/0199 (NLE)

               Prijedlog

               ODLUKE VIJEĆA

               o sklapanju Sporazuma između Europske unije i Republike Perua o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. drugim podstavkom točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Komisija je u ime Europske unije pregovarala o Sporazumu s Republikom Peruom (dalje u tekstu „Peru”) o ukidanju viza za kratkotrajni boravak (dalje u tekstu „Sporazum”).

               (2)Sporazum je potpisan, u ime Europske unije, dana ……. 2015. i privremeno se primjenjuje od dana nakon tog datuma, podložno njegovu mogućem sklapanju na kasniji datum, u skladu s Odlukom Vijeća …/…/EU od […].

               (3)Sporazum bi trebalo odobriti.

               (4)Sporazumom se osniva Zajednički odbor za upravljanje Sporazumom, koji donosi svoj poslovnik. Primjereno je osigurati pojednostavnjeni postupak za utvrđivanje stajališta Unije u tom slučaju.

               (5)U skladu s Protokolom o stajalištu Ujedinjene Kraljevine i Irske s obzirom na područje slobode, sigurnosti i pravde te Protokolom o schengenskoj pravnoj stečevini, koji su uključeni u okvir Europske unije i priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe Sporazuma ne primjenjuju na Ujedinjenu Kraljevinu i Irsku,

               DONIJELO JE SLJEDEĆU ODLUKU:

               Članak 1.

               Sporazum između Europske unije i Perua o ukidanju viza za kratkotrajni boravak odobrava se u ime Unije.

               Članak 2.

               Predsjednik Vijeća dostavlja obavijest predviđenu člankom 8. stavkom 1. Sporazuma
                  6
               .

               Članak 3.

               Komisija, uz pomoć stručnjaka iz država članica, predstavlja Uniju u Zajedničkom odboru stručnjaka koji je osnovan člankom 6. Sporazuma.

               Članak 4.

               Stajalište Unije u Zajedničkom odboru stručnjaka u pogledu donošenja njegova poslovnika, kako se zahtijeva člankom 6. stavkom 4. Sporazuma, utvrđuje Komisija nakon savjetovanja s posebnim odborom koji imenuje Vijeće.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.)

                     (2)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.)

                     (3)
                  COM (2014) 663, 29.10.2014.

                     (4)
                  COM (2014) 665, 29.10.2014.

                     (5)
                  COM (2015) 119, 11.3.2015.

                     (6)
                  Datum stupanja na snagu Sporazuma objavit će Glavno tajništvo Vijeća u Službenom listu Europske unije.

    ---documentbreak---

               EUROPSKA KOMISIJA
            Bruxelles, 14.9.2015.
            COM(2015) 439 final
            PRILOZI

            Prijedlogu Odluke Vijeća
            o sklapanju Sporazuma između Europske unije i Republike Perua o ukidanju viza za kratkotrajni boravak

               PRILOZI

               Prijedlogu Odluke Vijeća

               o sklapanju Sporazuma između Europske unije i Republike Perua o ukidanju viza za kratkotrajni boravak

               SPORAZUM

               između Europske unije i Republike Perua o ukidanju viza za kratkotrajni boravak

               EUROPSKA UNIJA, dalje u tekstu „Unija” ili „EU”, i

               REPUBLIKA PERU, dalje u tekstu „Peru”,

               dalje u tekstu zajednički „ugovorne stranke”,

               U CILJU daljnjeg razvoja prijateljskih odnosa između ugovornih stranaka i u želji olakšanja putovanja osiguravanjem ulaska i kratkotrajnog boravka bez viza za svoje građane,

               UZIMAJUĆI U OBZIR Uredbu (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva
                  1
               , među ostalim, premještanjem 19 trećih zemalja, uključujući Peru, na popis trećih zemalja čiji su državljani izuzeti od obveze posjedovanja vize za kratkotrajni boravak u državama članicama,

               IMAJUĆI NA UMU da se u članku 1. Uredbe (EU) br. 509/2014 navodi da se za tih 19 zemalja izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Unijom,

               ŽELEĆI zaštititi načelo jednakog postupanja prema svim građanima EU-a,

               UZIMAJUĆI U OBZIR činjenicu da osobe koje putuju u svrhu obavljanja plaćene aktivnosti tijekom svojeg kratkotrajnog boravka nisu obuhvaćene ovim Sporazumom pa se stoga na tu kategoriju i dalje primjenjuju odgovarajuća pravila iz prava Unije i nacionalnog prava država članica te nacionalnog prava Perua o obvezi posjedovanja vize ili o izuzeću od te obveze i o pristupu zapošljavanju,

               UZIMAJUĆI U OBZIR Protokol o stajalištu Ujedinjene Kraljevine i Irske s obzirom na područje slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELE SU SE KAKO SLIJEDI:

               ČLANAK 1.

               Svrha

               Ovim se Sporazumom građanima Europske unije i građanima Perua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               ČLANAK 2.

               Definicije

               Za potrebe ovog Sporazuma:

               (a)
                     „država članica” znači bilo koja država članica Unije, osim Ujedinjene Kraljevine i Irske;

               (b)
                     „građanin Unije” znači državljanin države članice kako je definirana u točki (a);

               (c)
                     „građanin Perua” znači državljanin Perua;

               (d)
                     „schengenski prostor“ znači prostor bez unutarnjih granica koji se sastoji od područja država članica iz točke (a) koje u cijelosti primjenjuju schengensku pravnu stečevinu;

               ČLANAK 3.

               Područje primjene

               1.
                     Građani Unije koji imaju valjanu običnu, diplomatsku, službenu ili posebnu putovnicu koju je izdala neka od država članica mogu bez vize ući na područje Perua i na njemu boraviti tijekom razdoblja boravka kako je definirano u članku 4. stavku 1.

               Građani Perua koji imaju valjanu običnu, diplomatsku, službenu ili posebnu putovnicu koju je izdao Peru mogu bez vize ući na područje država članica i na njemu boraviti tijekom razdoblja boravka kako je definirano u članku 4. stavku 2.

               2.
                     Stavak 1. ovog članka ne primjenjuje se na osobe koje putuju u svrhu obavljanja plaćene aktivnosti.

               Za tu kategoriju osoba svaka država članica može zasebno uvesti obvezu posjedovanja vize za građane Perua ili je može ukinuti u skladu s člankom 4. stavkom 3. Uredbe Vijeća (EZ) br. 539/2001
                  2
               .

               Peru može za tu kategoriju osoba donijeti odluku o obvezi posjedovanja vize ili o njezinu ukidanju za građane svake države članice zasebno u skladu sa svojim nacionalnim pravom.

               3.
                     Ukidanje viza predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Peru zadržavaju pravo odbiti ulazak i kratkotrajni boravak na svojim područjima ako nije ispunjen jedan od tih uvjeta ili više njih.

               4.
                     Ukidanje viza primjenjuje se bez obzira na vrstu prijevoza kojim se koristi za prelazak granica ugovornih stranaka.

               5.
                     Pitanja koja nisu obuhvaćena ovim Sporazumom uređena su pravom Unije, nacionalnim pravom država članica i nacionalnim pravom Perua.

               ČLANAK 4.

               Trajanje boravka

               1.
                     Građani Unije mogu boraviti na području Perua najviše 90 dana u bilo kojem razdoblju od 180 dana.

               2.
                     Građani Perua mogu boraviti na području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.

               Građani Perua mogu boraviti najviše 90 dana u bilo kojem razdoblju od 180 dana na području svake države članice koja još ne primjenjuje u cijelosti schengensku pravnu stečevinu, neovisno o razdoblju boravka izračunatom za područje država članica koje u cijelosti primjenjuju schengensku pravnu stečevinu.

               3.
                     Ovim se Sporazumom ne utječe na mogućnost Perua i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.

               ČLANAK 5.

               Teritorijalna primjena

               1.
                     U pogledu Francuske Republike ovaj Sporazum primjenjuje se samo na europsko područje Francuske Republike.

               2.
                     U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.

               ČLANAK 6.

               Zajednički odbor za upravljanje Sporazumom

               1.
                     Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Perua. Uniju predstavlja Europska komisija.

               2.
                     Odbor, među ostalim, ima sljedeće zadaće:

               (a)
                     praćenje provedbe ovog Sporazuma;

               (b)
                     predlaganje izmjena ili dopuna ovog Sporazuma;

               (c)
                     rješavanje sporova koji proizlaze iz tumačenja ili primjene ovog Sporazuma.

               3.
                     Odbor se sastaje prema potrebi, na zahtjev jedne od ugovornih stranaka.

               4.
                     Odbor donosi svoj poslovnik.

               ČLANAK 7.

               Odnos između ovog Sporazuma i postojećih bilateralnih sporazuma o ukidanju viza
                  između država članica i Perua

               Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Perua ako se njima uređuju pitanja obuhvaćena područjem primjene ovog Sporazuma.

               ČLANAK 8.

               Završne odredbe

               1.
                     Ugovorne stranke ratificiraju ili odobravaju ovaj Sporazum u skladu sa svojim unutarnjim postupcima te Sporazum stupa na snagu prvog dana drugog mjeseca nakon kasnijeg od dva datuma na koje ugovorne stranke jedna drugu obavijeste da su navedeni postupci završeni.

               Ovaj se Sporazum primjenjuje privremeno od dana nakon datuma njegova potpisivanja.

               2.
                     Ovaj se Sporazum sklapa na neodređeno vrijeme, osim ako se raskine u skladu sa stavkom 5.

               3.
                     Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke jedna drugu obavijeste o završetku svojih unutarnjih postupaka potrebnih u tu svrhu.

               4.
                     Svaka ugovorna stranka može u cijelosti ili djelomično suspendirati primjenu ovog Sporazuma, posebno zbog javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon što bilo koja od ugovornih stranaka ponovno uvede obvezu posjedovanja vize. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ako prestanu postojati razlozi za tu suspenziju, ugovorna stranka koja je suspendirala primjenu ovog Sporazuma odmah obavješćuje drugu ugovornu stranku te ukida suspenziju.

               5.
                     Svaka ugovorna stranka može raskinuti ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.

               6.
                     Peru može suspendirati primjenu ovog Sporazuma ili ga raskinuti samo u odnosu na sve države članice Unije.

               7.
                     Unija može suspendirati primjenu ovog Sporazuma ili ga raskinuti samo u odnosu na sve svoje države članice.

               Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA

               Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.

               U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Perua, s druge strane, bez odgode sklope bilateralne sporazume o ukidanju viza za kratkotrajni boravak pod sličnim uvjetima kao u ovom Sporazumu.

               ZAJEDNIČKA IZJAVA O TUMAČENJU KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI, KAKO JE PREDVIĐENO U ČLANKU 3. STAVKU 2. OVOG SPORAZUMA

               Želeći osigurati zajedničko tumačenje, ugovorne stranke suglasne su da, za potrebe ovog Sporazuma, kategorija osoba koje obavljaju plaćenu aktivnost obuhvaća osobe koje ulaze na područje druge ugovorne stranke u svrhu obavljanja plaćenog zanimanja ili plaćene aktivnosti kao zaposlenik ili pružatelj usluga.

               Ta kategorija ne bi trebala obuhvaćati:

               –
                     poslovne ljude, tj. osobe koje putuju za potrebe poslovanja (a nisu zaposlene u zemlji druge ugovorne stranke),

               –
                     sportaše ili umjetnike koji obavljaju aktivnost na ad hoc osnovi,

               –
                     novinare koje su poslali mediji iz njihove zemlje boravišta, i

               –
                     pripravnike premještene unutar poduzeća.

               Provedbu ove izjave nadzire Zajednički odbor u okviru svojih nadležnosti na temelju članka 6. ovog Sporazuma te on može predložiti izmjene ako to na temelju iskustava ugovornih stranaka smatra potrebnim.

               Ovom izjavom ne dovodi se u pitanje definicija kategorija putnika u nacionalnom pravu Perua u svrhu ulaska, izlaska, provoza i boravka na području Perua.

               ZAJEDNIČKA IZJAVA O TUMAČENJU RAZDOBLJA OD 90 DANA
                  U BILO KOJEM RAZDOBLJU OD 180 DANA KAKO JE NAVEDENO U ČLANKU 4. OVOG SPORAZUMA

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno člankom 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne premašuje 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, analizirajući unatrag svaki dan boravka u prethodnom razdoblju od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ZAJEDNIČKA IZJAVA O OBAVJEŠĆIVANJU GRAĐANA
                  O SPORAZUMU O UKIDANJU VIZA

               Prepoznajući važnost transparentnosti za građane Europske unije i građane Perua, ugovorne stranke suglasne su osigurati potpuno širenje informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska.

               ZAJEDNIČKA IZJAVA O UVOĐENJU BIOMETRIJSKIH PUTOVNICA U REPUBLICI PERUU

               Republika Peru kao ugovorna stranka izjavljuje da je sklopila ugovor o izradi biometrijskih putovnica i obvezuje se da će najkasnije do 31. prosinca 2015. svojim građanima početi izdavati biometrijske putovnice. Te će putovnice u potpunosti ispunjavati zahtjeve ICAO-a utvrđene u dokumentu ICAO-a br. 9303.

               Ugovorne stranke suglasne su da neuvođenje biometrijskih putovnica do 31. prosinca 2015. predstavlja dovoljan razlog za suspenziju primjene ovog Sporazuma u skladu s postupcima iz članka 8. stavka 4.

               ZAJEDNIČKA IZJAVA O SURADNJI U POGLEDU NEZAKONITE MIGRACIJE

               Ugovorne stranke podsjećaju da su, u skladu s člankom 49. stavkom 3. Sporazuma o političkom dijalogu i suradnji između Europske zajednice i njezinih država članica, s jedne strane, i Andske zajednice i njezinih država članica, s druge strane, stranke suglasne ponovno prihvatiti svoje nezakonite migrante.

               Ugovorne stranke pomno će pratiti tu obvezu. Na zahtjev jedne od stranaka, a posebno u slučaju povećanja nezakonite migracije i problema u pogledu ponovnog prihvata nezakonitih migranata nakon stupanja na snagu sporazuma o ukidanju viza za kratkotrajni boravak, ugovorne stranke suglasne su sklopiti sporazum kojim se uređuju posebne obveze obiju stranaka u pogledu ponovnog prihvata.

               Ugovorne stranke suglasne su da izostanak sklapanja sporazuma o ponovnom prihvatu na zahtjev jedne od stranaka predstavlja dovoljan razlog za suspenziju primjene ovog Sporazuma u skladu s postupcima iz članka 8. stavka 4.

               _________________

                     (1)
                  SLEU L 149, 20.5.2014., str. 67.

                     (2)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SLEU L 81, 21.3.2001., str. 1.).


               EUROPSKA KOMISIJA
            Bruxelles, 11.8.2017.
            COM(2017) 430 final
            2017/0196(NLE)
            Prijedlog
            ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Vijeće je 30. svibnja 2017. ovlastilo Komisiju da u ime Unije otvori pregovore s Arapskom Republikom Egiptom („Egipat”) o međunarodnom sporazumu između Unije i Egipta kojim se utvrđuju uvjeti za sudjelovanje Egipta u Partnerstvu za istraživanja i inovacije na mediteranskom području („PRIMA”).

                  U skladu s uvjetima iz odluke Vijeća o dodjeli ovlasti pregovori bi mogli započeti tek nakon donošenja Odluke Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica.

                  Pregovori su započeli 26. lipnja 2017., a uspješno su dovršeni 27. srpnja 2017. kada su predstavnici svake od budućih stranaka parafirali nacrt teksta sporazuma. Nacrt sporazuma priložen ovom prijedlogu u skladu je s pregovaračkim smjernicama koje je izdalo Vijeće. Konkretno, utvrđuje se da su uvjeti za sudjelovanje Egipta u PRIMA-i utvrđeni Odlukom (EU) 2017/1324
                     1
                  , uz izravno upućivanje na zakonodavni akt Unije.

                  Kako bi se osigurala zaštita financijskih interesa Unije, osobito ovlasti Komisije, Europskog ureda za borbu protiv prijevara, Revizorskog suda i Provedbene strukture PRIMA-e (PRIMA-IS) za provedbu revizija i istraga u skladu s primjenjivim zakonodavstvom Unije, u Sporazumu se konkretno upućuje na odgovarajuće odredbe Odluke (EU) 2017/1324, a stranke se obvezuje na pružanje sve potrebne pomoći za osiguravanje njihove provedbe. Usto, budućim se sporazumom propisuje da stranke moraju usuglasiti detaljne dogovore za pomoć jer su takvi dogovori nužni za njihovu suradnju u okviru tog sporazuma. Na zahtjev Egipta i kako je dogovoreno tijekom pregovora umetnuta je dodatna uvodna izjava u preambulu Sporazuma kako bi se naglasilo da je za provedbu budućeg sporazuma potrebna puna suradnja i koordinacija nadležnih tijela obiju budućih stranaka.

               •Dosljednost s postojećim odredbama politike u određenom području

                  Kao što je predstavljeno u izvješću o procjeni učinka PRIMA-e
                     2
                  , otvorenost PRIMA-e za sudjelovanje trećih zemalja kao što je Egipat u skladu je s ciljevima međunarodne suradnje u području istraživanja i inovacija, kako je navedeno u Komunikaciji Komisije iz 2012. „Jačanje i usmjeravanje međunarodne suradnje EU-a u području istraživanja i inovacija: strateški pristup”
                     3
                   i okvirnom programu Obzor 2020., kojima se promiče suradnja s trećim zemljama u području znanosti, tehnologije i inovacija radi svladavanja svjetskih društvenih izazova i potpore vanjskim politikama Unije. Usto, Sporazum je u skladu s postojećim Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane
                     4
                  , te sa Sporazumom između Europske zajednice i Arapske Republike Egipta o znanstvenoj i tehnološkoj suradnji
                     5
                  , kojima se predviđa suradnja Unije i Egipta u području istraživanja i tehnološkog razvoja te potiču istraživačke i razvojne aktivnosti u područjima od zajedničkog interesa.

               •Dosljednost u odnosu na druge politike Unije

                  Provedba PRIMA-e u bliskoj suradnji s trećim zemljama, kao što je Egipat, u skladu je s drugim politikama Unije, npr. migracijskom politikom, razvojnom politikom i politikom susjedstva, ali je i relevantna za te politike.

               2.PRAVNI ELEMENTI PRIJEDLOGA

                  Prijedlog odluke Vijeća temelji se na članku 186. i članku 218. stavku 6. točki (a) Ugovora o funkcioniranju Europske unije.

               S obzirom na navedeno, Komisija predlaže da Vijeće sklopi Sporazum u ime Europske unije.

               2017/0196 (NLE)

               Prijedlog

               ODLUKE VIJEĆA

               o sklapanju Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Odlukom (EU) 2017/1324 Europskog parlamenta i Vijeća
                  6
                predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)Arapska Republika Egipat („Egipat”) izrazila je želju da se pridruži PRIMA-i kao država sudionica ravnopravna s državama članicama i zemljama pridruženima Obzoru 2020. koje sudjeluju u PRIMA-i.

               (3)U skladu s člankom 1. stavkom 2. Odluke (EU) 2017/1324 Egipat će postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti njegova sudjelovanja u PRIMA-i.

               (4)U skladu s Odlukom Vijeća <XXX>
                  7
                Sporazum o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA) potpisan je u ime Unije XX, 20XX., podložno njegovu kasnijem sklapanju.

               (5)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA) odobrava se u ime Unije.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije dostavi obavijest predviđenu člankom 4. stavkom 2. Sporazuma kako bi se izrazila suglasnost Unije da bude obvezana Sporazumom.

               Članak 3.

               Ova Odluka stupa na snagu [datum donošenja].

               Sastavljeno u Bruxellesu

                     Za Vijeće

                     Predsjednik

                     (1)
                  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

                     (2)
                  SWD(2016) 332 final, 18.10.2016.

                     (3)
                  COM(2012) 497 final.

                     (4)
                  SL L 304, 30.9.2004., str. 39.

                     (5)
                  SL L 182, 13.7.2005., str. 12.

                     (6)
                  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

    ---documentbreak---

               EUROPSKA KOMISIJA
            Bruxelles, 11.8.2017.
            COM(2017) 430 final
            PRILOG

            Prijedlogu ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)

               Sporazum o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)

               Europska unija (dalje u tekstu „Unija”),

               s jedne strane,

               i

               Arapska Republika Egipat (dalje u tekstu „Egipat”),

               s druge strane,

               (dalje u tekstu „stranke”)

               Budući da se Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, koji je stupio na snagu 1. lipnja 2004., predviđa znanstvena i tehnološka suradnja;

               Budući da se Sporazumom između Europske zajednice i Arapske Republike Egipta o znanstvenoj i tehnološkoj suradnji, koji je stupio na snagu 27. veljače 2008., uspostavlja formalni okvir za suradnju stranaka u području znanstvenog i tehnološkog istraživanja;

               Budući da se Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica reguliraju uvjeti za sudjelovanje država članica EU-a i zemalja pridruženih Obzoru 2020. koje su države sudionice inicijative, osobito njihove financijske obveze i sudjelovanje u upravljačkim strukturama inicijative;

               Budući da će prema uvjetima Odluke (EU) 2017/1324 Egipat postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti sudjelovanja Egipta u PRIMA-i;

               Budući da je Egipat izrazio želju da se pridruži PRIMA-i kao država sudionica ravnopravna s državama članicama EU-a i zemljama pridruženima Obzoru 2020. koje sudjeluju u PRIMA-i;

               Budući da je za uređivanje prava i obveza Egipta kao države sudionice PRIMA-e potreban međunarodni sporazum između Unije i Egipta;

               Budući da je za provedbu ovog Sporazuma potrebna puna suradnja i koordinacija nadležnih tijela obiju stranaka,

               SPORAZUMJELE SU SE KAKO SLIJEDI:

               Članak 1.

               Svrha

               Svrha je ovog Sporazuma utvrditi uvjete za sudjelovanje Egipta u Partnerstvu za istraživanja i inovacije na mediteranskom području (PRIMA).

               Članak 2.

               Uvjeti sudjelovanja Egipta u PRIMA-i

               Uvjeti za sudjelovanje Egipta u PRIMA-i utvrđeni su Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica. Stranke ispunjavaju obveze utvrđene tom Odlukom te provode odgovarajuće mjere, osobito pružanjem sve potrebne pomoći kako bi se osigurala primjena njezina članka 10. stavka 2. i članka 11. stavaka 3. i 4. Stranke usuglašavaju detaljne dogovore za pomoć jer su takvi dogovori nužni za njihovu suradnju u okviru ovog Sporazuma.

               Članak 3.

               Teritorijalna primjena

               Ovaj Sporazum primjenjuje se, s jedne strane, na područja na kojima se primjenjuju Ugovor o funkcioniranju Europske unije i Ugovor o Europskoj uniji i, s druge strane, na državno područje Egipta.

               Članak 4.

               Privremena primjena, stupanje na snagu i trajanje

               1. Stranke odobravaju ovaj Sporazum u skladu sa svojim postupcima.

               2. Sporazum stupa na snagu na datum na koji obje stranke jedna drugu diplomatskim kanalima obavijeste o dovršetku postupaka iz prvog stavka. Nakon njegova potpisivanja i prije njegova stupanja na snagu stranke privremeno primjenjuju ovaj Sporazum od datuma na koji je EU primio obavijest da je Egipat zaključio postupke iz prvog stavka.

               3. Ovaj Sporazum ostaje na snazi dok god je na snazi Odluka (EU) 2017/1324, osim ako ga raskine jedna od stranaka u skladu s člankom 5.

               Članak 5.

               Raskid

               1. Svaka stranka može u bilo kojem trenutku raskinuti ovaj Sporazum dostavom pisane obavijesti o namjeri njegova raskida.

               Raskid stupa na snagu šest mjeseci nakon datuma dostave pisane obavijesti adresatu.

               2. Projekti i aktivnosti koji su u tijeku u trenutku raskida ovog Sporazuma nastavljaju se do njihova završetka, pod uvjetima utvrđenima u ovom Sporazumu.

               3. Sve ostale posljedice raskida stranke rješavaju zajedničkom suglasnošću.

               Članak 6.

               Rješavanje sporova

               Postupak rješavanja sporova predviđen člankom 82. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, primjenjuje se na sve sporove povezane s primjenom ili tumačenjem ovog Sporazuma.

               Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i arapskom jeziku, pri čemu je svaki od tih tekstova jednako vjerodostojan.


				|

		52014PC0627

			Prijedlog ODLUKE VIJEĆA o stajalištu koje je potrebno donijeti u ime Europske unije u okviru Međunarodne pomorske organizacije tijekom 94. zasjedanja Odbora za pomorsku sigurnost o donošenju izmjena Kodeksa o poboljšanom programu nadzora iz 2011. /* COM/2014/0627 final - 2014/0291 (NLE) */

			   	OBRAZLOŽENJE
1.           UVOD
1.1.        Ovaj se prijedlog Komisije
odnosi na utvrđivanje stajališta Unije na 94. zasjedanju Odbora za
pomorsku sigurnost Međunarodne pomorske organizacije (IMO) u vezi s
izmjenama Kodeksa o poboljšanom programu nadzora iz 2011. kako je navedeno u
nastavku.
1.2.        Programom procjene stanja
(CAS) IMO-a utvrđen je okvir za pojačanu inspekciju brodova starijih
od 15 godina. Poboljšanim programom inspekcije tijekom pregleda brodova za
rasuti teret i tankera za prijevoz ulja, odnosno Poboljšanim programom nadzora
(ESP), utvrđeno je kako se provodi takva pojačana inspekcija.
Budući da se CAS koristi ESP-om za ostvarenje svojeg cilja, CAS
upućuje na ESP kao sredstvo za tu svrhu. Tim se izmjenama Kodeksa o
poboljšanom programu nadzora nastoji uskladiti Kodeks s trenutačnom
praksom Međunarodnog udruženja klasifikacijskih društava (IACS) te
omogućiti da pod određenim uvjetima posada broda provodi
hidrostatičko ispitivanje tankova za teret pod vodstvom zapovjednika,
umjesto da se to ispitivanje provodi u prisutnosti nadzornika.
1.3.        Te su izmjene navedene u
Prilogu 22. izvješću MSC 93/22/Add.3. U stavku 10.8.
izvješća s 93. zasjedanja Odbora za pomorsku sigurnost (MSC 93/22)
navodi se da će se te izmjene donijeti na 94. zasjedanju MSC-a.
2.           DONOŠENJE IZMJENA IMO-A
2.1.        Donošenje izmjena Kodeksa o
poboljšanom programu nadzora iz 2011.
Te su izmjene prihvaćene na 93. zasjedanju
Odbora za pomorsku sigurnost od 14. do 23. svibnja 2014. i trebaju se
proslijediti na donošenje na 94. zasjedanju Odbora od 17. do 21. studenoga
2014.
2.2.        Prihvaćanje i stupanje
na snagu
Nakon što ih Odbor prihvati i donese, prethodno
navedene izmjene bit će dostavljene odgovarajućim ugovornim strankama
kako bi one mogle izraziti svoje prihvaćanje obveza u skladu s tim
izmjenama.
3.           MJERODAVNO ZAKONODAVSTVO
EU-a I NADLEŽNOST EU-A
3.1.        Izmjene Kodeksa o poboljšanom
programu nadzora iz 2011.
Cilj je Uredbe (EU) br. 530/2012[1] o ubrzanom postepenom
uvođenju zahtjeva za dvostrukom oplatom ili ekvivalentnih projektnih
zahtjeva za tankere za ulje s jednostrukom oplatom utvrditi ubrzani sustav
postepenog uvođenja primjene zahtjeva o dvostrukoj oplati ili
ekvivalentnih projektnih zahtjeva konvencije MARPOL 73/78, kako je
definirana u članku 3. te Uredbe, na tankere za ulje s jednostrukom
oplatom te zabraniti prijevoz teških frakcija ulja tankerima s jednostrukom
oplatom u luke država članica ili iz njih.
Uredbom se propisuje obvezna primjena IMO-va
Programa procjene stanja (CAS) na tankere za ulje s jednostrukom oplatom
starije od 15 godina. U članku 5. zahtijeva se da takvi tankeri
ispunjuju zahtjeve CAS-a, koji je u članku 6. definiran kao Program
procjene stanja donesen Rezolucijom MEPC-a 94(46) od 27. travnja
2001. kako je izmijenjena Rezolucijom MEPC-a 99(48) od 11. listopada
2002. i Rezolucijom MEPC-a 112(50) od 4. prosinca 2003. Poboljšanim
programom inspekcije tijekom pregleda brodova za rasuti teret i tankera za
prijevoz ulja, odnosno Poboljšanim programom nadzora (ESP), utvrđeno je
kako se provodi ta pojačana procjena. Budući da se CAS koristi ESP-om
za ostvarenje svojeg cilja, sve izmjene inspekcija ESP-a bit će izravno i
automatski primjenjive Uredbom (EU) br. 530/2012.
Stoga će izmjene koje treba donijeti na 94.
zasjedanju Odbora za pomorsku sigurnost, a kojima bi se uvele izmjene Kodeksa o
poboljšanom programu nadzora, utjecati na pravo EU-a kroz primjenu Uredbe (EU)
br. 530/2012.
3.2.        Sažetak
Zbog prethodno navedenog mjerodavnog zakonodavstva
EU-a, Komisija smatra da donošenje prethodno citiranih izmjena, čije se
donošenje očekuje na 94. zasjedanju Odbora za pomorsku sigurnost, spada u
isključivu nadležnost EU-a, koju je Unija stekla u skladu s
člankom 3. stavkom 2. UFEU-a, ako donošenje dotičnih
međunarodnih instrumenata može utjecati na zajednička pravila.
U skladu s dobro konsolidiranom sudskom praksom,
iako Unija nije članica IMO-a, države članice nemaju ovlasti preuzeti
obveze koje bi vjerojatno utjecale na pravila EU-a donesena zbog postizanja
ciljeva Ugovora, osim ako su za to ovlaštene odlukom Vijeća na prijedlog
Komisije.
4.           ZAKLJUČAK
Komisija stoga predlaže Odluku Vijeća o
stajalištu koje je potrebno donijeti u ime Europske unije u vezi s izmjenama
navedenima u prethodnim stavcima 1.2. do 1.3. koje će se donijeti na 94.
zasjedanju Odbora za pomorsku sigurnost.
2014/0291 (NLE)
Prijedlog
ODLUKE VIJEĆA
o stajalištu koje je potrebno donijeti u ime
Europske unije u okviru Međunarodne pomorske organizacije tijekom 94.
zasjedanja Odbora za pomorsku sigurnost o donošenju izmjena Kodeksa o
poboljšanom programu nadzora iz 2011.
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 100. stavak 2. i
članak 218. stavak 9.,
uzimajući u obzir prijedlog Europske
komisije,
budući da:
(1)       Cilj djelovanja Europske unije
u području pomorskog prometa trebalo bi biti poboljšanje pomorske
sigurnosti.
(2)       Odbor za pomorsku sigurnost
(MSC) IMO-a na svojem 93. zasjedanju prihvatio je izmjene Kodeksa o poboljšanom
programu nadzora iz 2011. Očekuje se da će te izmjene biti donesene
na 94. zasjedanju MSC-a, koje će se održati u studenome 2014.
(3)       Izmjenama Kodeksa o
poboljšanom programu nadzora iz 2011. nastoji se uskladiti Kodeks s
trenutačnom praksom klasifikacijskih društava te omogućiti da pod
određenim uvjetima posada broda provodi hidrostatičko ispitivanje
tankova za teret pod vodstvom zapovjednika, umjesto da se to ispitivanje
provodi u prisutnosti nadzornika.
(4)       Člancima 5. i 6. Uredbe
(EU) br. 530/2012 Europskog parlamenta i Vijeća[2] propisana je obvezna
primjena Programa procjene stanja (CAS) IMO-a na tankere za ulje s jednostrukom
oplatom starije od 15 godina. Poboljšanim programom inspekcije tijekom pregleda
brodova za rasuti teret i tankera za prijevoz ulja, odnosno Poboljšanim
programom nadzora (ESP), utvrđeno je kako se provodi ta pojačana
procjena. Budući da se CAS koristi ESP-om za ostvarenje svojeg cilja, sve
izmjene inspekcija ESP-a bit će automatski primjenjive Uredbom (EU)
br. 530/2012.
(5)       Unija nije članica IMO-a
ni ugovorna stranka dotičnih konvencija i kodeksa. Stoga je potrebno da
Vijeće ovlasti države članice da izraze stajalište Unije i svoje
prihvaćanje obveza u skladu s tim izmjenama,
DONIJELO JE OVU ODLUKU:
Članak 1.
1.           Stajalište Unije na 94.
zasjedanju Odbora za pomorsku sigurnost IMO-a slaganje je s donošenjem izmjena
Kodeksa o poboljšanom programu nadzora iz 2011. kako je utvrđeno u
Prilogu 22. dokumentu IMO-a MSC 93/22/Add.3.
2.           Države članice koje su
članice IMO-a izražavaju stajalište Unije kako je navedeno u
stavku 1., djelujući zajednički u interesu Unije.
3.           Mogu se dogovoriti manje i
tehničke promjene tog stajališta bez potrebe za njegovom izmjenom.
Članak 2.
Države članice ovime su ovlaštene izraziti
svoje prihvaćanje obveza, u interesu Unije, u skladu s izmjenama iz
članka 1. stavka 1.
Članak 3.
Ova je Odluka upućena državama
članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 172, 30.6.2012., str. 3.
[2]               Uredba (EU) br. 530/2012 Europskog parlamenta i
Vijeća o ubrzanom postupnom uvođenju zahtjeva za dvostrukom oplatom
ili ekvivalentnih projektnih zahtjeva za tankere za ulje s jednostrukom oplatom

(SL L 172,
30.6.2012., str. 3.)


               EUROPSKA KOMISIJA
            Bruxelles, 18.3.2016.
            COM(2016) 156 final
            2016/0085(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije o nacrtu Odluke br. 1/2016 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Interbus ugovor o međunarodnom povremenom prijevozu putnika običnim i putničkim autobusima
                     1
                   stupio je na snagu 1. siječnja 2003. Ugovor je naknadno ažuriran Odlukom Zajedničkog odbora br. 1/2011
                     2
                  . Zajednički odbor je osim toga donio Preporuku br. 1/2011
                     3
                   koja se odnosi na primjenu tehničkog izvješća za autobuse.

                  Vrijeme je za novo ažuriranje Ugovora i uključivanje akata koji nisu još obuhvaćeni Ugovorom, posebno akata donesenih nakon Odluke Zajedničkog odbora br. 1/2011.

                  Svrha je ovog prijedloga Odluke Vijeća zauzimanje stajališta Unije o nacrtu Odluke br. 1/2016 Zajedničkog odbora osnovanog člankom 23. Interbus ugovora.

               •Dosljednost s postojećim odredbama politike u određenom području

                  Zakonodavno ažuriranje dosljedno je s prometnom politikom EU-a jer se njime praktična primjena najnovijeg zakonodavstva EU-a u području prijevoza putnika relevantna za taj sektor proširuje na ugovorne stranke koje nisu članice EU-a
                     4
                  , čime se poboljšava sigurnost u cestovnom prometu, tehnička ispravnost i socijalni uvjeti vozača u djelatnosti transporta obuhvaćenih Ugovorom.

                  U kontekstu tih djelatnosti, radi osiguravanja primjene zajedničkih pravila, a posebno u prethodno navedenim područjima, nužno je zakonodavstvo EU-a koje još nije uključeno u ta pravila obuhvatiti predviđenom Odlukom Zajedničkog odbora.

               •Dosljednost u odnosu na druge politike Unije

                  Predloženo zakonodavno ažuriranje dosljedno je EU-ovoj politici susjedstva i vanjskim odnosima.

                  Nacrt Odluke Zajedničkog odbora u Prilogu u potpunosti je dosljedan ugovorima poput ugovora o carinskoj uniji, pretpristupnim sporazumima i sporazumima o pridruživanju te je namijenjen ažuriranju zakonodavnog sustava u okviru kojeg EU-ove susjedne zemlje pristupaju EU-ovu tržištu prijevoza putnika (i obratno).

               2.PRAVNI ELEMENTI

               •Pravna osnova

                  Zbog nepostojanja ovlasti Komisije u skladu s člankom 218. stavkom 7. Ugovora o funkcioniranju Europske unije (UFEU)
                     5
                  , pravna osnova je članak 218. stavak 9. UFEU-a zajedno s materijalnom pravnom osnovom, to jest člankom 91. UFEU-a.

               •Supsidijarnost (za neisključivu nadležnost)

                  Stajalište Unije kao ugovorne stranke može donijeti samo Unija te je stoga isključivo nadležna u tom pitanju.

               •Proporcionalnost

               Predviđena Odluka Zajedničkog odbora ograničena je na uključivanje važećeg zakonodavstva EU-a u Ugovor, što je potrebno za prilagođavanje pravila primjenjivih u okviru Ugovora pravilima EU-a, posebno u pogledu uvjeta za prijevoznike u cestovnom prijevozu putnika i tehničkih uvjeta za vozila te socijalnih odredaba.

               •Odabir instrumenta

                  Člankom 218. stavkom 9. UFEU-a predviđena je Odluka Vijeća kao primjenjivi instrument.

               3.PRIKUPLJANJE I PRIMJENA STRUČNOG ZNANJA I PROCJENA UČINKA / POJEDNOSTAVNJIVANJE

               •Prikupljanje i primjena stručnog znanja te procjena učinka

                  Komisija nije provela procjenu učinka niti se obratila vanjskim stručnjacima. Zakonodavstvo predloženo za uključivanje u Interbus ugovor EU već primjenjuje radi primjene na sve djelatnosti koje se obavljaju u okviru tog Ugovora.

                  Uključivanje važeće pravne stečevine Unije ne mijenja postojeća prava u području prometa navedena u Ugovoru. Ono će imati pozitivan učinak na tehničke, gospodarske i socijalne uvjete pod kojima se obavljaju relevantne djelatnosti.

               •Pojednostavnjivanje

                  Prilagođavanjem pravila koja se primjenjuju na djelatnosti u okviru Ugovora pravnoj stečevini EU-a pojednostavnit će se obavljanje tih djelatnosti.

                  Kao i do sada, prijevoznici mogu biti MSP-ovi s malim brojem autobusa ili veća poduzeća s velikim voznim parkom.

                  Preporuku Zajedničkog odbora br. 1/2011 trebalo bi staviti izvan snage nakon što je u Ugovor uključena Direktiva 2000/30/EZ Europskog parlamenta i Vijeća od 6. lipnja 2000. o pregledu na cesti kojim se utvrđuje tehnička ispravnost gospodarskih vozila koja prometuju u Zajednici
                     6
                  . Ta Direktiva sadržava uzorak izvješća o tehničkom pregledu na cesti koji sadržava popis stavki za provjeru sličan popisu koji je preporučio Zajednički odbor u Preporuci br. 1/2011. Osim toga, određeni akti Unije na koje se upućuje u Preporuci su zastarjeli.

               4.UTJECAJ NA PRORAČUN

                  Nema utjecaja na proračun.

               5.OSTALI DIJELOVI

               •Detaljno obrazloženje posebnih odredbi prijedloga

               Nacrtom Odluke Vijeća uspostavlja se osnova za stajalište Unije u Zajedničkom odboru osnovanom člankom 23. Interbus ugovora.

                  Nacrtom odluke Zajedničkog odbora u Prilogu u obzir su uzeti akti Unije doneseni do lipnja 2015.

                  Posebno je namijenjen prilagođavanju:

               zahtjeva u pogledu socijalnih odredaba iz članka 8. Ugovora;

               uvjeta za prijevoznike u cestovnom prijevozu putnika iz Priloga 1. Ugovoru;

               tehničkih normi za autobuse utvrđenih člancima 1. i 2. Priloga 2. Ugovoru;

               obrasca kontrolnog dokumenta za povremene vožnje izuzete od izdavanja dopusnice navedene u Prilogu 3. Ugovoru;

               obrasca dopusnice za neliberalizirane povremene vožnje iz Priloga 5. Ugovoru;

               obrasca deklaracije u pogledu članka 4. Priloga 1.

               Osim toga, nacrtom se predviđa stavljanje Preporuke Zajedničkog odbora br. 1/2011 izvan snage.

               2016/0085 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije o nacrtu Odluke br. 1/2016 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Interbus ugovor o međunarodnom povremenom prijevozu putnika običnim i putničkim autobusima (dalje u tekstu: „Ugovor”) stupio je na snagu 1. siječnja 2003.

               (2)Posljednjim ažuriranjem zakonodavstva Unije u Interbus ugovoru, uvedenim Odlukom br. 1/2011 Zajedničkog odbora
                  7
               , u obzir su uzeti akti Unije doneseni do kraja 2009. Stoga je sada pravi trenutak za uključivanje novih mjera koje je Unija donijela nakon toga.

               (3)U skladu s člankom 24. stavkom 2. točkom (b) Interbus ugovora, Zajednički odbor mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi obuhvatio buduće mjere koje se poduzimaju u Uniji te u skladu s člankom 24. stavkom 2. točkom (c) Interbus ugovora, Zajednički odbor mijenja ili prilagođava priloge u pogledu tehničkih normi koje se primjenjuju na autobuse, kao i Prilog 1. u pogledu uvjeta za prijevoznike u cestovnom prijevozu putnika. Osim toga, u skladu s člankom 24. stavkom 2. točkom (e) Interbus ugovora, Zajednički odbor mijenja ili prilagođava zahtjeve u pogledu socijalnih odredaba. U tu svrhu Zajednički odbor trebao bi djelovati ako je Ugovor potrebno ažurirati u skladu s tehničkim i zakonodavnim napretkom.

               (4)Preporukom br. 1/2011 Zajedničkog odbora
                  8
                utvrđuje se tehničko izvješće za preglede autobusa na cesti. Preporuka je zastarjela i stoga bi je trebalo staviti izvan snage.

               (5)Stajalište Unije trebalo bi donijeti dosljedno ovoj Odluci,

               DONIJELO JE OVU ODLUKU:

               Članak 1.

               Stajalište Unije u okviru Zajedničkog odbora osnovanog člankom 23. Interbus ugovora o međunarodnom povremenom prijevozu putnika običnim i putničkim autobusima je da se slaže s donošenjem priloženog nacrta Odluke Zajedničkog odbora.

               Članak 2.

               Nakon donošenja Odluka Zajedničkog odbora objavljuje se u Službenom listu Europske unije.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 321, 26.11.2002., str. 11.

                     (2)
                  SL L 8, 12.1.2012., str. 38.

                     (3)
                  SL L 8, 12.2.2012., str. 46.

                     (4)
                  Ugovorne stranke Interbus ugovora su EU, Albanija, Bosna i Hercegovina, bivša jugoslavenska republika Makedonija, Moldova, Crna Gora, Turska i Ukrajina.

                     (5)
                  Usp. članak 3. Odluke Vijeća 2002/917/EZ, SL L 321, 26.11.2002., str. 11.

                     (6)
                  SL L 203, 10.8.2000., str. 1.

                     (7)
                  SL L 8, 12.1.2012., str. 38.

                     (8)
                  SL L 8, 12.1.2012., str. 46.

    ---documentbreak---

               EUROPSKA KOMISIJA
            Bruxelles, 18.3.2016.
            COM(2016) 156 final
            PRILOG
            Prijedlogu
            odluke Vijeća
            o stajalištu koje treba donijeti u ime Europske unije o nacrtu Odluke br. 1/2016 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima

               PRILOG

               Prijedlogu

               odluke Vijeća

               o stajalištu koje treba donijeti u ime Europske unije o nacrtu Odluke br. 1/2016 Zajedničkog odbora osnovanog Interbus ugovorom o međunarodnom povremenom prijevozu putnika običnim i putničkim autobusima

               NACRT ODLUKE br. 1/2016 ZAJEDNIČKOG ODBORA OSNOVANOG INTERBUS UGOVOROM O MEĐUNARODNOM POVREMENOM PRIJEVOZU PUTNIKA OBIČNIM I PUTNIČKIM AUTOBUSIMA

               od [ADD DATE]

               kojom se prilagođava članak 8. Ugovora i prilozi 1., 2., 3. i 5. Ugovoru te o stavljanju izvan snage Preporuke br. 1/2011

               ZAJEDNIČKI ODBOR,

               uzimajući u obzir Interbus ugovor o međunarodnom povremenom prijevozu putnika običnim i putničkim autobusima
                  1
               , a posebno njegov članak 24.,

               budući da:

               (1)Člankom 23 Interbus ugovora osnovan je Zajednički odbor radi lakšeg upravljanja Ugovorom.

               (2)Posljednjim ažuriranjem zakonodavstva Unije u Interbus ugovor, uvedenim Odlukom br. 1/2011 Zajedničkog odbora
                  2
               , u obzir su uzeti akti Unije doneseni do kraja 2009. Stoga je sada pravi trenutak za uključivanje novih mjera koje je Unija donijela nakon toga.

               (3)U skladu s člankom 24. stavkom 2. točkom (b) Interbus ugovora, Zajednički odbor mijenja ili prilagođava kontrolne dokumente i druge obrasce dokumenata utvrđene u Prilozima Ugovoru. Kako bi obuhvatio buduće mjere koje se poduzimaju u Uniji te u skladu s člankom 24. stavkom 2. točkom (c) Interbus ugovora, Zajednički odbor mijenja ili prilagođava priloge u pogledu tehničkih normi koje se primjenjuju na autobuse, kao i Prilog 1. u pogledu uvjeta za prijevoznike u cestovnom prijevozu putnika. Osim toga, u skladu s člankom 24. stavkom 2. točkom (e) Interbus ugovora, Zajednički odbor mijenja ili prilagođava zahtjeve u pogledu socijalnih odredaba. U tu bi svrhu Zajednički odbor trebao djelovati ako je Ugovor potrebno ažurirati u skladu s tehničkim i zakonodavnim napretkom.

               (4)Preporukom br. 1/2011 Zajedničkog odbora
                  3
                utvrđuje se tehničko izvješće za preglede autobusa na cesti. Preporuka je zastarjela i stoga bi trebala biti stavljena izvan snage,

               DONIO JE OVU ODLUKU:

               Članak 1.

               Zahtjevi u pogledu socijalnih odredaba iz članka 8. Ugovora, uvjeti za prijevoznike u cestovnom putničkom prijevozu iz Priloga 1. Ugovoru, tehničke norme za autobuse utvrđene u Prilogu 2. Ugovoru, obrazac kontrolnog dokumenta za povremene vožnje izuzete od izdavanja dopusnice navedene u Prilogu 3. Ugovoru, obrazac dopusnice za neliberalizirane povremene vožnje i obrazac deklaracije iz Priloga 5. Ugovoru prilagođavaju se u skladu s Prilogom ovoj Odluci.

               Članak 2.

               Odluka br. 1/2011 Zajedničkog odbora stavlja se izvan snage.

               Članak 3.

               Ova Odluka stupa na snagu dana [ADD DATE].

               Sastavljeno u Bruxellesu [ADD DATE].

                     Za Zajednički odbor

               Predsjednik

                     Tajnik

               Prilog

               Prilagodbe članka 8. Ugovora u pogledu socijalnih odredaba, Priloga 1. Ugovoru u pogledu uvjeta za prijevoznike u cestovnom prijevozu putnika, Priloga 2. Ugovoru u pogledu tehničkih normi za autobuse, Priloga 3. u pogledu obrasca kontrolnog dokumenta za povremene vožnje izuzete od izdavanja dopusnice i Priloga 5. u pogledu obrasca dopusnice za neliberalizirane povremene vožnje
                  4

               1. Prilagodbe članka 8. Ugovora u pogledu socijalnih odredaba

               U članku 8., popis akata Unije mijenja se kako slijedi:

               (a) upućivanje na Uredbu Vijeća (EEZ) br. 3821/85 zamjenjuje se sljedećim:

               „–
                     Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.) kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.) koja se primjenjuje do stupanja na snagu Uredbe (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.) postaje primjenjiva.

               Umjesto Uredbe Vijeća (EEZ) br. 3821/85 mogu se primjenjivati jednakovrijedna pravila utvrđena Sporazumom AETR uključujući njegove protokole,”;

               (b) dodaje se sljedeći akt Unije:

               „–
                     Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja se primjenjuje od datuma stupanja na snagu provedbenih akata navedenih u članku 46 te Uredbe.

               Umjesto Uredbe Vijeća (EU) br. 165/2014 mogu se primjenjivati jednakovrijedna pravila utvrđena Sporazumom AETR uključujući njegove protokole,”;

               2. Prilagodba Priloga 1. Ugovoru u pogledu uvjeta za prijevoznike u cestovnom prijevozu putnika

               U Prilogu 1., popis akata Unije zamjenjuje se sljedećim:

               „Uredba (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (SL L 102, 11.4.2016., str. 1.), kako je zadnje izmijenjena Uredbom (EZ) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.);

               Uredba (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009, str. 51.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.);

               Uredba (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006 (SL L 300, 14.11.2009., str. 88.), kako je zadnje izmijenjena Uredbom Komisije (EU) br. 517/2013 od 13. svibnja 2013. (SL L 158, 10.6.2013., str. 1.);

               Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.), u mjeri u kojoj obuhvaća povremeni prijevoz autobusom.”.

               3. Prilagodba Priloga 2. Ugovoru u pogledu tehničkih normi za autobuse

               Prilog 2. mijenja se kako slijedi:

               (a) članak 1. mijenja se kako slijedi:

               ii. točka (a) zamjenjuje se sljedećim:

               „(a) tehnički pregledi motornih vozila i njihovih prikolica;

               –Direktiva 2009/40/EZ Europskog parlamenta i Vijeća od 6. svibnja 2009. o tehničkim pregledima motornih vozila i njihovih prikolica (

                  SL L 141, 6.6.2009., str. 12.

               ), kako je zadnje izmijenjena Direktivom Komisije 2010/48/EU od 5. srpnja 2010. (SL L 173, 8.7.2010., str. 47.), koja se primjenjuje do 19 svibnja 2018.;

               –Direktiva 2014/45/EU Europskog Parlamenta i Vijeća od 3. travnja 2014. o periodičnim tehničkim pregledima motornih vozila i njihovih priključnih vozila te stavljanju izvan snage Direktive 2009/40/EZ (SL L 127, 29.4.2014., str. 51.) koja se primjenjuje od 20. svibnja 2018.;

               –Direktiva 2000/30/EZ Europskog parlamenta i Vijeća od 6. lipnja 2000. o pregledu na cesti kojim se utvrđuje tehnička ispravnost gospodarskih vozila koja prometuju u Zajednici (SL L 203, 10.8.2000., str. 1.), kako je zadnje izmijenjena Direktivom Komisije 2010/47/EU od 5. srpnja 2010. (SL L 173, 8.7.2010., str. 33.), koja se primjenjuje do 19. svibnja 2018.;

               –Direktiva 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ (SL L 127, 29.4.2014., str. 134.), koja se primjenjuje od 20. svibnja 2018.;”;

               ii. točka (c) zamjenjuje se sljedećim:

               „(c) najveće dopuštene dimenzije i mase:

               –Direktiva Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (

                  SL L 235, 17.9.1996., str. 59.

               ), kako je zadnje izmijenjena Direktivom (EU) 2015/719 Europskog parlamenta i Vijeća od 29. travnja 2015. (SL L 115, 6.5.2015., str. 1.).

               Izmjene uvedene Direktivom (EU) 2015/719 primjenjuju se od 7. svibnja 2017.;

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               –Uredba Komisije (EU) br. 1230/2012 od 12. prosinca 2012. o provedbi Uredbe (EZ) br. 661/2009 Europskog parlamenta i Vijeća o zahtjevima za homologaciju tipa za mase i dimenzije vozila i njihovih prikolica te o izmjeni Direktive 2007/46/EZ Europskog parlamenta i Vijeća (SL L 353, 21.12.2012., str. 31.);”;

               iii. točka (d) zamjenjuje se sljedećim:

               „(d) tahografi u cestovnom prometu:

               –Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.) kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.) koja se primjenjuje do stupanja na snagu Uredbe (EU) br. 165/2014 Europskog parlamenta i Vijeća od 4. veljače 2014. postaje primjenjiva.

               Umjesto Uredbe Vijeća (EEZ) br. 3821/85 mogu se primjenjivati jednakovrijedna pravila utvrđena Sporazumom AETR uključujući njegove protokole;

               –Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja stupa na snagu istog datuma kada na snagu stupaju provedeni akti navedeni u članku 46. te Uredbe.

               Umjesto Uredbe Vijeća (EU) br. 165/2014 mogu se primjenjivati jednakovrijedna pravila utvrđena Sporazumom AETR uključujući njegove protokole.”;

               (b) članak 2. mijenja se kako slijedi:

               i. naslovi i upućivanja između prvog stavka i tablice zamjenjuju se sljedećim:

               „Emisije ispušnih plinova:

               –Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.), kako je zadnje izmijenjena Uredbom Komisije (EU) br. 459/2012 od 29. svibnja 2012. (SL L 142, 1.6.2012., str. 16.);

               –Uredba (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških vozila (Euro VI) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ i stavljanju izvan snage direktiva 80/1269/EEZ, 2005/55/EZ i 2005/78/EZ (SL L 188, 18.7.2009., str. 1.) kako je zadnje izmijenjena Uredbom Komisije (EU) br. 133/2014 od 31. siječnja 2014. (SL L 47, 18.2.2014., str. 1.);

               Emisije buke:

               –Direktiva Vijeća 70/157/EEZ od 6. veljače 1970. o usklađivanju zakonodavstava država članica u odnosu na dopuštenu razinu buke i ispušni sustav motornih vozila (SL L 42, 23.2.1970., str. 16.) kako je zadnje izmijenjena Direktivom Komisije 2013/15/EU od 13. svibnja 2013. (SL L 158, 10.6.2013., str. 172.), koja se primjenjuje do 30. lipnja 2027. u skladu s člankom 14. Uredbe (EU) br. 540/2014 Europskog parlamenta i Vijeća od 16. travnja 2014.;

               –Uredba (EU) br. 540/2014 Europskog parlamenta i Vijeća od 16. travnja 2014. o razini buke motornih vozila i zamjenskih sustava za prigušivanje te o izmjeni Direktive 2007/46/EZ i stavljanju izvan snage Direktive 70/157/EEZ (SL L 158, 27.5.2014., str. 131.), koja se u skladu s člankom 15. te Uredbe primjenjuje od 1. srpnja 2016., 1. srpnja 2019. i 1. srpnja 2027.;

               Kočni uređaji:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Gume:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Uređaji za osvjetljivanje i svjetlosnu signalizaciju:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Spremnik goriva:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Retrovizori:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sigurnosni pojasevi – ugradnja:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sigurnosni pojasevi – sidrišta sigurnosnih pojaseva:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Sjedala:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Unutarnja oprema (protupožarna zaštita):

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Unutarnji raspored (izlazi u slučaju opasnosti, dostupnost, dimenzije sjedala, otpornost
                  nadgradnje itd.):

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               Napredni kočni sustavi za slučaj nužde:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               –Uredba Komisije (EU) br. 347/2012 od 16. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti (SL L 109, 21.4.2012., str. 1.), kako je zadnje izmijenjena Uredbom Komisije (EU) 2015/562 od 8. travnja 2015. (SL L 93, 9.4.2015., str. 35.);

               Sustav upozorenja o napuštanju prometne trake:

               –Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) br. 2015/166 od 3. veljače 2015. (SL L 28, 4.2.2015., str. 3.);

               –Uredba Komisije (EU) br. 351/2012 od 23. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa za ugradbu sustava za upozorenje o napuštanju prometne trake u motorna vozila (SL L 110, 24.4.2012., str. 18.).”;

               ii. tablica se zamjenjuje sljedećom tablicom:

                        „Naslov

                        Pravilnik UNECE-a

                        (najnovija primjenjiva verzija)

                        Akt Unije

                        Emisije ispušnih plinova

                        49

                        Uredba (EZ) br. 715/2007, kako je zadnje izmijenjena Uredbom (EU) br. 459/2012

                        Uredba (EZ) br. 595/2009, kako je zadnje izmijenjena Uredbom (EU) br. 133/2014

                        Emisije buke

                        51

                        Direktiva 70/157/EEZ, kako je zadnje izmijenjena Direktivom Vijeća 2013/15/EU koja se primjenjuje do 30. lipnja 2027. u skladu s člankom 14. Uredbe (EU) br. 540/2014

                        Uredba (EU) br. 540/2014, koja se u skladu s člankom 15. te Uredbe primjenjuje od 1. srpnja 2016., 1. srpnja 2019. i 1. srpnja 2027.

                        Kočni uređaji

                        13

                        Uredba (EEZ) br. 661/2009, kako je zadnje izmijenjena Uredbom (EU) 2015/166

                        Gume

                        54

                        117

                        Uredba (EEZ) br. 661/2009, kako je zadnje izmijenjena Uredbom (EU) 2015/166

                        Uređaji za osvjetljivanje i svjetlosnu signalizaciju

                        48

                        Uredba (EEZ) br. 661/2009, kako je zadnje izmijenjena Uredbom (EU) 2015/166

                        Spremnik goriva

                        34

                        58

                        Uredba (EEZ) br. 661/2009, kako je zadnje izmijenjena Uredbom (EU) 2015/166

                        Retrovizori

                        46

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sigurnosni pojasevi – ugradnja

                        16

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sigurnosni pojasevi – sidrišta

                        14

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Sjedala

                        17

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Unutarnja oprema (protupožarna zaštita)

                        118

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Unutarnji raspored (izlazi za slučaj opasnosti, dostupnost, dimenzije sjedala, otpornost nadogradnje itd.)

                        66

                        107

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Napredni kočni sustavi za slučaj nužde

                        131

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Uredba Komisije (EU) br. 347/2012, kako je zadnje izmijenjena Uredbom (EU) 2015/562

                        Sustav upozorenja o napuštanju prometne trake

                        130

                        Uredba (EZ) br. 661/2009, kako je zadnje izmijenjena Uredbom (EU) 2015/166

                        Uredba Komisije (EU) br. 351/2012”.

               4. Prilagodba Priloga 3. u pogledu obrasca kontrolnog dokumenta za povremene vožnje izuzete od izdavanja dopusnice i Priloga 5. u pogledu obrasca dopusnice za neliberalizirane povremene vožnje

               U prilozima 3. i 5. bilješke se zamjenjuju sljedećim:

               „Albanija (AL), Austrija (A), Belgija (B), Bosna i Hercegovina (BA), Bugarska (BG), Cipar (CY), Crna Gora (ME), Češka (CZ), Danska (DK), Estonija (EST), Finska (FIN), Francuska (F), Grčka (GR), Hrvatska (HR), Irska (IRL), Italija (I), Latvija (LV), Litva (LT), Luksemburg (L), Mađarska (H), bivša jugoslavenska republika Makedonija (MK), Malta (MT), Moldova (MD), Nizozemska (NL), Njemačka (D), Poljska (PL), Portugal (P), Rumunjska (RO), Slovačka (SK), Slovenija (SLO), Španjolska (E), Švedska (S), Turska (TR), Ukrajina (UA), Ujedinjena Kraljevina (UK), bit će dopunjeno.”

               5. Prilagodba Priloga 5. u pogledu obrasca deklaracije

               U Prilogu 5. obrazac deklaracije mijenja se kako slijedi:

               (a) u stavku 1., prva rečenica zamjenjuje se sljedećim:

               „1.
                     „Tri uvjeta utvrđena u Poglavlju I. Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.).”;

               (b) u stavku 2. drugi podstavak briše se.

               ------

                     (1)
                  SL L 321, 26.11.2002., str. 13.

                     (2)
                  SL L 8, 12.1.2012., str. 38.

                     (3)
                  SL L 8, 12.1.2012., str. 46.

                     (4)
                  Ažuriranjem akata u obzir se uzimaju nove mjere koje je Europska unija donijela do 30. lipnja 2015.